《建炎丞相成国吕忠穆公退老堂 其一》
宋代·胡舜陟

中兴将相上凌烟，社稷元功孰敢先。万物生春持斗柄，六龙回驭取虞渊。

中书方记汾阳考，南国俄乘范蠡船。却向园林新栋宇，聊将胜事继前贤。

作者简介：胡舜陟 (1083～1143) 字汝明，晚年自号三山老人，徽州绩溪（今安徽绩溪）人，胡仔之父。大观三年进士。历官监察御史、御史、集英殿修撰、庐州知府、广西经略使，为秦桧恶，受诬下狱死。